CELEX: C2007/183/06
Language: et
Date: 2007-08-04 00:00:00
Title: Kohtuasi C-246/05: Euroopa Kohtu (kolmas koda) 14. juuni 2007 . aasta otsus (Oberster Patent- und Markensenat (Austria) eelotsusetaotlus) — Armin Häupl versus Lidl Stiftung & Co. KG (Kaubamärgiõigus — Direktiivi 89/104/EMÜ artikli 10 lõige 1 — Kaubamärgi tegelikult kasutusele võtmata jätmine — Mõiste registreerimismenetluse lõpetamise kuupäev )

4.8.2007   
            
            
               ET
            
            
               Euroopa Liidu Teataja
            
            
               C 183/4
            
         Euroopa Kohtu (kolmas koda) 14. juuni 2007. aasta otsus (Oberster Patent- und Markensenat (Austria) eelotsusetaotlus) — Armin Häupl versus Lidl Stiftung & Co. KG
   (Kohtuasi C-246/05) (1)
   
   (Kaubamärgiõigus - Direktiivi 89/104/EMÜ artikli 10 lõige 1 - Kaubamärgi tegelikult kasutusele võtmata jätmine - Mõiste „registreerimismenetluse lõpetamise kuupäev’)
   (2007/C 183/06)
   Kohtumenetluse keel: saksa
   Eelotsusetaotluse esitanud kohus
   Oberster Patent- und Markensenat
   Põhikohtuasja pooled
   
      Hageja: Armin Häupl
   
      Kostja: Lidl Stiftung & Co. KG
   Kohtuasja ese
   Eelotsusetaotlus — Oberster Patent- und Markensenat — Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (EÜT L 40, lk 1) artikli 10 lõike 1 ja artikli 12 lõike 1 tõlgendamine — Kaubamärgi tegelik kasutusele võtmata jätmine — Ettevõtjast sõltumatud asjaolud, mis takistavad ettevõtjat avamast siseriiklikke kauplusi, kui tema tavaline strateegia näeb ette, et selle kaubamärgiga tooteid müüakse ainult tema enda kauplustes — Registreerimismenetluse lõpetamise kuupäeva mõiste
   Resolutiivosa
   
               1.
            
            
               „Registreerimismenetluse lõpetamise kuupäev” nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta artikli 10 lõike 1 tähenduses tuleb igas liikmesriigis kindlaks määrata vastavalt selles riigis kehtivatele registreerimismenetlust käsitlevatele normidele.
            
         
               2.
            
            
               Direktiivi 89/104/EMÜ artikli 12 lõiget 1 tuleb tõlgendada nii, et „kaubamärgi kasutamatajätmise õigustatud põhjendusteks” on takistused, mis on selle kaubamärgiga otseselt seotud, muutes selle kaubamärgi kasutamise võimatuks või ebamõistlikuks ning mis on kõnealuse kaubamärgi omaniku tahtest sõltumatud. Eelotsusetaotluse esitanud kohus peab hindama põhikohtuasja faktilisi asjaolusid nende juhiste põhjal.
            
         
      (1)  ELT C 193, 6.8.2006.